
Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
Относно: Отдаване под наем за срок от пет години на нежилищен обект – частна общинска собственост, представляващ каса № 8, разположена на първи етаж в сградата на „Автогара Юг“, чрез провеждане на публичен търг с тайно наддаване



УВАЖАЕМИ ОБЩИНСКИ СЪВЕТНИЦИ,
	Община Бургас е собственик на двуетажна сграда - „Автогара Юг“, отразена с идентификатор 07079.618.1060.1 по КККР на град Бургас, за която е съставен Акт № 8331/15.03.2016 г. за частна общинска собственост. 
С Решение, прието по т.42 от дневния ред на проведеното на 26.11.2015 г. заседание (Протокол № 3), Общински съвет–Бургас е дал съгласие частта от цитираната сграда, в която са разположени каси за продажба на билети, с площ 27,6 кв. м, да бъде предоставена за управление и стопанисване на ОП „Транспорт“. 
[bookmark: to_paragraph_id564777]Съгласно разпоредбата на чл. 56, ал. 2 от Наредба № 33 от 3.11.1999 г. за обществен превоз на пътници и товари на територията на Република България, обн., ДВ, бр. 101 от 23.11.1999 г., последно изм. и доп. ДВ, бр. 51 от 19.06.2018 г., собственикът на автогара предоставя под наем площ или помещение на желаещите физически и юридически лица, отговарящи на изискванията на чл. 2, ал. 1 от цитираната наредба, за откриване на гишета за продажба на билети.
Към момента каса № 8 с площ 2 кв. м, представляваща част от помещение за продажба на билети с обща площ 27,6 кв.м, разположено на първи етаж от сградата на „Автогара Юг“ е незаета, предвид което с оглед доброто управление и стопанисване на общинската собственост, e целесъобразно същата да бъде отдадена под наем, чрез провеждане на публичен търг с тайно наддаване.
	Началната тръжна месечна наемна цена за отдаване под наем на обекта се определя съгласно Приложение № 7 за размера на базисните наемни цени за 2020 г. към Наредбата за определянето и администрирането на местните такси и цени на услугите на територията на Община Бургас, приета от Общински съвет - Бургас с решение по т. 2 (Протокол № 21/20.12.2016 г.), посл. изм. и доп. с решение на Общински съвет - Бургас по т.2 от Протокол № 5/19.12.2019 г., и е съобразена с Методика за формиране на цените за ползване на автогари, както и пределните цени на автогаровото обслужване, приетата със Заповед № РД-08-357/26.07.2019 г. на Министъра на транспорта, информационните технологии и съобщения: 
	2,00 кв.м (площ) x 15,00 лв./кв.м (базисен наем за търг. дейност) х 1,4 (коефициент за зона) х 2 (коефициент за състояние) = 84,00 (осемдесет и четири) лева, без ДДС.
Предвид предназначението на обекта – за продажба на билети, право да участват в търга, следва да имат само лица, отговарящи на изискванията на чл. 2, ал. 1 от Наредба № 33 от 3 ноември 1999 г. за обществен превоз на пътници и товари на територията на Република България, a именно: физически или юридически лица, регистрирани като търговци, които притежават лиценз за извършване на обществен превоз на пътници.
С оглед спазване разпоредбата на чл. 22, ал. 3 от Закона за автомобилните превози, собствениците на автогари да прилагат еднакви критерии спрямо всички превозвачи и създаване условия за лоялна конкуренция, е необходимо кандидатите за участие в търга да нямат действащи договори за отдаване под наем на каса в касовия салон на сградата на „Автогара Юг“.
Предвид изложеното, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.2 от Закона за общинската собственост, чл.18, ал.1 и чл.23, ал.1 от  Наредбата  за  реда  за  придобиване, управление и разпореждане с общински имоти и вещи, приета от Общински съвет – Бургас, да вземе следните

Р  Е  Ш  Е  Н  И  Я:

І.  Допълва Годишната програма за управление и разпореждане с общинската собственост на Община Бургас за 2020 г. в раздел  ІV. „Общински  нежилищни  имоти  за отдаване под наем чрез провеждане на публично оповестен търг/конкурс“, т.1. „Нежилищни помещения/обекти за отдаване под наем“, приета по т.4 от дневния ред на проведеното на 28.01.2020 г. заседание на Общински съвет - Бургас /Протокол № 6/, с нова точка: Нежилищен обект, представляващ каса № 8 с площ 2 (два) кв. м, разположена на първи етаж в сградата на „Автогара Юг“, актувана с Акт № 8331/15.03.2016 г. за частна общинска собственост.
II. Да се отдаде под наем за срок от 5 /пет/ години, чрез провеждане на публичен търг с тайно наддаване, нежилищен обект, представляващ каса № 8 с площ 2 (два) кв. м, разположена на първи етаж в сградата на „Автогара Юг“, актувана с Акт № 8331/15.03.2016 г. за частна общинска собственост, при граници на обекта: изток – търговска зала, запад – коридор, север – каса № 9, юг – каса № 7, предназначен за търговска дейност – каса за билети, с начална тръжна месечна наемна цена в размер на 84,00 (осемдесет и четири) лева, без ДДС.
III. В търга могат да участват само лица, отговарящи на изискванията на чл. 2, ал. 1 от Наредба № 33 от 3 ноември 1999 г. за обществен превоз на пътници и товари на територията на Република България, обн., ДВ, бр. 101 от 23.11.1999 г., които нямат действащи договори за отдаване под наем на каса в сградата на „Автогара Юг“. 

Приложение:
1. Писмо с вх. № 70-00-2108(6)/21.01.2020 г. от Директора на ОП „Транспорт“
2. Акт № 8331/15.03.2016 г. за частна общинска собственост
3. Извадка от одобрен проект на сграда „Автогара Юг“ по част „Архитектура“

